wickkiey/tamil-wikipedia-markdown huggingface dataset:
# கோயம்புத்தூர் நகர மண்டபம்



**கோயம்புத்தூர் நகர மண்டபம்** அல்லது **டவுன்ஹால், கோயம்புத்தூர்** (*Victoria Town Hall, Coimbatore*) என்பது, இந்தியாவின் கோயம்புத்தூரில் உள்ள ஒரு நியோ-பாரம்பரிய நகராட்சி கட்டிடம் ஆகும். ராணி விக்டோரியா, நினைவாக இந்த நகரமண்டபம் 1892 இல் கட்டப்பட்டது. இதற்கு நகராட்சி மற்றும் பொதுமக்கள் நிதியளித்தனர். இந்த கட்டிடம் மாநகராட்சி கூட்டங்கள், பொதுக் கூட்டங்கள் மற்றும் ஆர்ப்பாட்டங்கள் மற்றும் குடிமை வரவேற்புகளுக்கு பயன்படுத்தப்பட்டுள்ளது.  

## கட்டுமானம்

கட்டுமான நிதி பல்வேறு மூலங்களிலிருந்து திரட்டப்பட்டது. 1887 இல், இக் கட்டிடத்திற்காக, சமூக ஆர்வலரும் பத்திரிகையாளருமான சே. ப. நரசிம்மலு நாயுடு ரூ. 1,000 ஐ, நன்கொடையாக அளித்தார். மேலும், பொதுமக்களிடமிருந்து நிதி திரட்டுவதில் அவர் முக்கியப் பங்கு வகித்தார். நகராட்சி நிறுவனம் ரூ. 3,000 ஐ நன்கொடையாக அளித்தது.  

## கட்டிடக்கலை

இந்த கட்டிடம் அரை ஏக்கரில் நியோ-பாரம்பரிய பாணியில் கட்டப்பட்டுள்ளது. இந்த கட்டிடத்தில் 6000 சதுர அடி பரப்பளவு உள்ளது. கடினமான செந்நிறக் களிமண்ணால் செய்யப்பட்ட சிவப்பு மங்களூர் ஓடுகளைப் பயன்படுத்தி கூரை கட்டப்பட்டுள்ளது. இந்த கூரை பாணி பெரும்பாலான பிரித்தானிய அரச கட்டிடங்களை பொதுவாக ஒத்துள்ளது. ஓடுகள் வேயப்பட்ட கூரையை திடமான மரத்தாலான திரள்கட்டுகள் தாங்கி நிற்கின்றன.  

வெள்ளை நிறத்தில் வண்ணம் பூசப்பட்ட இந்த கட்டிடத்தில் இரண்டு தளங்கள் உள்ளன. அதன் சுவர்கள் கல் மற்றும் *சுண்ணாம்புச் சாந்து* கொண்டு கட்டப்பட்டுள்ளது . கட்டிடத்தின் மூன்று பக்கங்களிலும் குறைந்த கூரைகளைக் கொண்ட தாழ்வாரங்கள் உள்ளன. தாழ்வாரங்களில் தசுக்கன் ஒழுங்கு பாணியில் குட்டையான நெடுவரிசைகளுடன் எல்லைகள் காணப்படுகின்றது. இங்குள்ள சன்னல்களில் மரச்சட்டத்துடன் கூடிய அடைப்புகளுடன் சாளரங்கள் உள்ளன.  

நுழைவு மண்டபத்தின் முகப்பில் மூன்று *கோதிக்* வளைவுகள் உள்ளன. மேலும், தாழ்வாரத்தில் இந்த வளைவுகள் முதலிடம் வகிக்கிறது. தாழ்வாரத்தின் பக்கங்களிலும் ஒரு பெரிய வளைவு உள்ளது. 3000 சதுர அடி பரப்பளவைக் கொண்ட ஒரு மாமன்ற மண்டபத்திற்கு நடைவெளி வழிவகுக்கிறது. *மெஸ்ஸானைன்* தளம் என்று அழைக்கப்படும் இக்கட்டிடத்தின் முதல் மற்றும் இரண்டாம் தளத்திற்கு இடைப்பட்ட பகுதியானது, இங்கு நடைபெறும் கூட்டங்களுக்கான பார்வையாளர்களின் காட்சி கூடமாக இருக்கிறது.  

## வரலாறு

இந்த மண்டபம் பல ஆண்டுகளாக, மகாத்மா காந்தி மற்றும் சி. ராஜகோபாலாச்சாரி உள்ளிட்ட ஏராளமான பிரமுகர்களுக்கு வருகை தரும் குடிமை வரவேற்புகளை வழங்கின. இந்த நூலமம், வ. உ. சி. பூங்காவில் உள்ள மற்றொரு கட்டிடத்திற்குச் செல்வதற்கு முன்பு, அதாவது, 1952ம் ஆண்டு முதல் 1956ம் ஆண்டு வரையிலான காலத்தில், இக் கட்டிடத்தின் முதல் தளம் மற்றும் இரண்டாம் தளத்திற்கு இடைப்பட்ட பகுதியில் இந்த நூலகம் செயல்பட்டது.  

காலப்போக்கில் இந்த கட்டிடம் புறக்கணிக்கப்பட்டு பாழடைந்தது.  

1992 இல் இக்கட்டிடத்தை இடிக்க அரசாங்க உத்தரவு பிறப்பிக்கப்பட்டது. ஆர்வலர்கள் மற்றும் *இன்டாக் குழு* ஒன்று சேர்ந்து இதை இடிக்காமல் இருப்பதற்கான ஆதரவைப் பெற்றது. பிரச்சாரம் இறுதியில் வெற்றிகரமாக முடிந்தது. மேலும், கட்டிடத்தை புதுப்பிக்க நிறுவனம் ஒப்புக்கொண்டது. இக் கட்டிடத்தை புதுப்பிக்கும் பணி, அதே ஆண்டில் ரூ .1,500,000 செலவில் செய்யப்பட்டது.  

தற்போது, இந்த கட்டிடத்தில், கோயம்புத்தூர் மாநகராட்சியின் வழக்கமான கூட்டங்களை நடைபெறுகிறது.
# அஸ்ஸாம் தடுப்புக் காவல் முகாம்

**அஸ்ஸாம் தடுப்புக் காவல் முகாம்** என்பது  
சட்டத்திற்குப்புறம்பாகக் குடியேறியவர்களுக்காக அஸ்ஸாம் மாநிலத்தில் உள்ள தடுப்புக் காவல் நிலையங்களாகும். முதல் தடுப்புக் காவல் முகாம் 2008 ஆம் ஆண்டு குவஹாத்தி உயர் நீதிமன்ற வழிகாட்டுதலில் அஸ்ஸாம் மாநிலத்தில் அமைக்கப்பட்டது. தற்போதைக்குக் குடியேறியவர்களுக்கான தடுப்புக்காவல் முகாம்கள் ஆறு செயல்பாட்டில் உள்ளன. மொத்தம் பத்து முகாம்கள் அஸ்ஸாமில் கட்டத் திட்டமிடப்பட்டுள்ளன. அஸ்ஸாமில் செயல்படுத்தப்பட்டுள்ள தேசிய குடிமக்கள் பதிவேட்டின்படி விடுபட்டு, அஸ்ஸாம் வெளிநாட்டினர் தீர்ப்பாயத்திலும் இறுதி செய்யப்பட்டவர்களைச் சட்டத்திற்குப் புறம்பான குடியேறிகள் என அறிவிக்கப்பட்டு இம்முகாம்களில் தங்கவைக்கின்றனர். 19 லட்சம் மக்கள் தேசிய குடியுரிமைப் பதிவேட்டில் விடுபட்டுள்ளனர் என்றும் தீர்ப்பாயத்திடம் தங்கள் குடியுரிமை ஆதாரத்தை நிரூபிக்கவேண்டிய நிலையில் உள்ளனர். பின்னர் 2011 இல் கோல்பாரா, கோகராஜார் மற்றும் சில்சர் மாவட்டங்களில் மேலும் தடுப்புக்காவல் முகாம்கள் சிறை வளாகத்திற்குள் அமைக்கப்பட்டன. 2018 இல் இந்திய அரசு 46 கோடி செலவில் தடுப்புக் காவல் முகாமைத் தனி வளாகமாகக் கட்டிவருகிறது. திப்ருகார், சில்சார், தேஜ்பூர், ஜோர்ஹாட் மாவட்டம், கோகராஜார் மற்றும் கோல்பாரா ஆகிய மாவட்டங்களில் மாவட்ட சிறை வளாகத்திற்குள் இந்தத் தடுப்புக் காவல் முகாம்கள் உள்ளன. வெளிநாட்டினர் என்று சந்தேகம் ஏற்படும் பல நூறு நபர்களை அரசு கைது செய்ததாக நவம்பர் 17 இல், *த நியூயார்க் டைம்ஸ்* கூறியது. மேலும் இந்தியத் தரைப்படை முன்னாள் அதிகாரி ஒருவரும் சந்தேகத்தின் பேரில் கைதானார் என்கிறது.
# சென்னை பூங்கா தொடருந்து நிலையம்



**பூங்கா தொடருந்து நிலையம்** அல்லது **சென்னை பூங்கா தொடருந்து நிலையம்** (*Chennai Park railway station*, நிலையக் குறியீடு:**MPK**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இது சென்னையின் புறநகர்ப் பகுதியான பூங்கா நகர் அருகில் அமைந்துள்ளது. இது சென்னைக் கடற்கரை நிலையத்திலிருந்து சுமார் 3 கி.மீ தொலைவில் அமைந்துள்ளது. இந்த நிலையத்தின் வடக்கு பகுதியில் சென்னை மத்திய இரயில் நிலையமும் மற்றும் பூந்தமல்லி நெடுஞ்சாலையும் அமைந்துள்ளது.  

## வரலாறு

இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது. சென்னை பூங்கா ரயில் நிலையம் வரும் முன்பு இந்த பகுதி வெளியூர் மக்கள் வந்து தங்க ஏதுவாக சென்னை கொடைவள்ளல் ராஜா சர் சவலை ராமசாமி முதலியார் கட்டிய மிகப்பெரிய இலவச சத்திரம் இருந்தது.ரயில்வே துறை நிலம் பெற்று கொண்டதை அடுத்து தற்போது அது சிறிய அளவில் காணப்படுகிறது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, சென்னை பூங்கா தொடருந்து நிலையத்தை புதுப்பிக்கும் பணிக்கு 10.68 கோடி ரூபாய் ஒதுக்கப்பட்டுள்ளது.  

## போக்குவரத்து
2012 நிலவரப்படி, இந்த நிலையம் ஒரு நாளைக்கு சுமார் 440,000 பயணிகளை கையாளுகிறது.  

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# பாலாபூர் கோட்டை

**பாலாபூர் கோட்டை** இந்தியா<nowiki/>வின் மகாராஷ்டிரா மாநிலத்தில் அகோலா மாவட்டத்தில் உள்ள முகலாய கோட்டை. கோட்டையின் கட்டுமானத்தை பேரரசர் அவுரங்கசீப்பின் மகன் மிர்சா அசாம் சா தொடங்கினார். இது 1757 இல் எலிச்ச்பூரின் நவாப் இசுமாயில் கானால் முடிக்கப்பட்டது. இதனுள் உள்ள ராஜா முதலாம் மன் சிங்கின் குவிமாடம், மிர்சா ராஜா ஜெய்சிங் கட்டியது. இது 25 சதுர அடி பரப்பளவும், 33 அடி உயரமும் கொண்டது. 100 ஆண்டுகளுக்கு முன்னர் ஏற்பட்ட 'திவ்தியா புர்' என்ற பெரிய வெள்ளத்தில் அதன் அஸ்திவாரங்கள் பெரிதும் சேதமடைந்தன. ஆனால் சில ஆண்டுகளுக்குப் பிறகு ஜெய்ப்பூரிலிருந்து பெறப்பட்ட தொகையினால் சேதம் சரிசெய்யப்பட்டது.  

## வரலாறு
பழைய வர்த்தமானி, "குவிமாடத்தின் அனைத்து பகுதிகளிலும் மக்கள் தங்கள் பெயர்களைச் சுரண்டுவதற்கு போதுமான அளவு கல்வி கற்றிருக்கிறார்கள். நடுவில் ஒரு கல்லிற்கு புனித சிவப்பு நிறத்தில் வண்ணம் பூசப்பட்டுள்ளது" என்று கூறுகிறது. குவிமாடத்திற்கு வருபவர்கள் மூன்று விஷயங்களைச் செய்ய வேண்டும் என்று கூறுகிறார்கள். முதலில், அவர்கள் ஆன்மா தூணின் உச்சியில் அமைக்கப்பட்டிருக்கும் சார் போட் கி பதார் எனப்படும் நான்கு விரல் கற்களைக் கவனிக்க வேண்டும். 1616 ஆம் ஆண்டில், பராரின் சுபேதர் சா நவாஸ் கான் பாலாபூரில் முகாமிட்டிருந்தார். மாலிக் ஆம்பர் ரோஹின்கேடா பாஸ் மூலம் கட்கி அருகே அவரைத் தாக்கினார். ஆனால் அவரால் நீண்ட நேரம் தாக்குப் பிடிக்க முடியவில்லை, பாலாபூருக்கு பின்வாங்க வேண்டியிருந்தது. அவுரங்கசீப், டெல்லியில் ஏகாதிபத்திய சிம்மாசனத்தில் ஏறிய பிறகு, ராஜா ஜெய்சிங்கை தக்காணத்தின் ஆளுநராக நியமித்தார். ராஜா மன் சிங்கின் குவிமாடத்தினை அவர் கட்டினார். இது பாலாபூரில் 25 அடி சதுர பரப்பளவில் 33 அடி உயரத்தில் அமைந்த குடை வடிவ அரங்கு ஆகும். அவுரங்கசீப்பின் மகன் மிர்சா அசாம் சா இங்கு வசித்து வந்ததாகவும், மண் கோட்டையை கட்டியதாகவும் கூறப்படுகிறது. புரந்தர் உடன்படிக்கையின் படி, அவந்தே பர்கானாவுடன் பாலாபூர் பர்கானாவும் ஜாகீரான சம்பாஜிக்கு வழங்கப்பட்டது. மேலும் அவர் 5,000 வீரர்களுக்கு தளபதியாக நியமிக்கப்பட்டார் என்பதையும் கவனத்தில் கொள்ளலாம்.  

## இருப்பிடம்
பாலாபூர் கோட்டை பாலாபூரில் ஆறுகள் சந்திக்கும் இடத்தில் அமைந்துள்ளது. இது மேற்கு-மத்திய இந்தியாவில், மேன் மற்றும் பைன்ஸ் நதிகளின் சந்திப்பில் அமைந்துள்ள ஒரு பெரிய நகரம்.  

இரண்டு ஆறுகளுக்கு இடையில் ஒரு உயரமான மைதானத்தில் அமைந்திருக்கும் இந்த கோட்டையில் மிக உயர்ந்த சுவர்களும், கோட்டைகளும் உள்ளன. கோட்டையில் ஒன்று மற்றொன்றுக்குள்ளாக மூன்று நுழைவாயில்கள் உள்ளன. முகலாயர்களின் காலத்தில் பாலாபூர் ஒரு முக்கியமான இராணுவ நிலையம் என்று புகழப்பட்ட நிலையில், கோட்டையும் நகரத்தின் நிலை மற்றும் இராணுவ பொறுப்புகளை மனதில் கொண்டு கட்டப்பட்டது. கோட்டையில் பயன்படுத்தப்படும் சிக்கலான கட்டிடக்கலை அதன் பாதுகாப்பை உறுதிசெய்தது. அத்துடன் கோட்டைக்குள் இருந்து ஏவுகணைகள் மற்றும் பிற வெடிமருந்துகளை வெளியேற்றுவதை எளிதாக்கியது. மேலும் இது மாவட்டத்தின் மிகவும் அசாத்தியமான கோட்டைகளில் ஒன்றாகும். மழையின் போது, கோட்டை ஒரு கட்டத்தை தவிர, அனைத்தும் வெள்ள நீரால் சூழப்படுகிறது. கோட்டையின் கீழ், தெற்குப் பக்கத்தில் உள்ள *பாலா தேவியின்* கோயில், இந்த நகரம் பாலாபூர் பெயரைப் பெறக் காரணமானது.  

ஒப்பீட்டளவில் நல்ல நிலையில் உள்ள பாலாபூர் கோட்டை இப்போது அரசாங்கத்தால் அலுவலகங்களுக்கு பயன்படுத்தப்படுகிறது. முகலாயர்களின் காலத்தில் மிக முக்கியமான இந்தக் கோட்டை ஒரு அமைதியான இடம்.
# தயோல்-யீன் வினை

**தயோல்-ஈன் வினை** (Thiol-ene reaction) என்பது ஒரு தயோல் மற்றும் ஆல்க்கீன் ஆகியவை வினைபுரிந்து தயாேஈதரைத் தரும் ஒரு கரிம வினை ஆகும். இந்த வினை முதன்முதலில் 1905 ஆம் ஆண்டில் அறிவியல் உலகிற்கு அறிவிக்கப்பட்டது. ஆனால் 1990 களின் பிற்பகுதியிலும் 2000 களின் முற்பகுதியிலும் அதன் இயலுமை மற்றும் பரந்த அளவிலான பயன்பாடுகளின் காரணமாக முக்கியத்துவம் பெற்றது. இந்த வினைகள் உயர் அளவிலான விளைபொருள் உருவாக்கம், முப்பரிமாண தேர்திறன், உயர் வீதம் மற்றும் வெப்ப இயக்கவியல் உந்து சக்தி ஆகியவற்றைக் கொண்டிருப்பதால், இந்த வினை ஒரு கிளிக் வேதியியல் வினையாக ஏற்றுக்கொள்ளப்படுகிறது.  

இந்த வினை ஒரு ஆல்க்கீனுடன் ஒரு தயோல் சேர்மத்தை மார்கோவ்னிகோவ் எதிர் சேர்க்கை வினையில் முடிகிறது. உயர் அளவிலான விளைபொருள் உருவாக்கம், முப்பரிமாண தேர்திறன் ஆகியவற்றைக் கொண்டிருப்பதால், வேதியியலாளர்களுக்கு தொகுப்பு முறை வினைகளில் மிகப் பயனுள்ளதாக இருக்கும். தயோல்-ஈன் வினைகள் பொருள் அறிவியலிலும் மற்றும் உயிரியல் மருத்துவ அறிவியலிலும் ஏராளமான பயன்பாடுகளைக் கொண்டுள்ளன.  

## வினை வழிமுறைகள்

### தனி உறுப்பு சேர்க்கை வினை
தயோல்-ஈன் சேர்க்கை வினைகள் இரண்டு வெவ்வேறு வழிமுறைகள் மூலம் நிகழ்வது அறியப்படுகின்றது. அவை: தனியுறுப்பு- சேர்க்கை வினைகள் மற்றும் வினையூக்கியின்ம முன்னிலையிலான மைக்கேல் சேர்க்கை வினைகள் ஆகும். தனி உறுப்பு சேர்க்கை வினைகள் ஒளி, வெப்பம் அல்லது தனி உறுப்பு துவக்கிகளால் தொடங்கப்பட்டு தயாேல் தனி உறுப்புகளை உருவாக்குகின்றன. இவ்வாறான தனி உறுப்பு இயங்கி மார்க்கோவ்னிகோவ் எதிர் சேர்க்கை வழியாக ஈன் வேதி வினைக்குழுவுடன் இணைந்து கார்பன் மைய தனி உறுப்பை உருவாக்குகிறது. ஒரு சங்கிலி-பரிமாற்ற படி தயோலில் இருந்து ஒரு ஐதரசன் தனி உறுப்பை நீக்குகிறது. இது பின்னர் பல பரவுதல் படிநிலைகளில் பங்கேற்கலாம்.  

தயோல்-ஈன் தனி உறுப்பு சேர்க்கை வினைகள் வேதியியல் தொகுப்பு முறைகளுக்கு சாதகமானவை ஆகும். ஏனெனில், படி வளர்ச்சி (பரவல் மற்றும் சங்கிலி-பரிமாற்ற படிகள்) மற்றும் சங்கிலி வளர்ச்சி (ஓரினபலபடியாக்கல் ) செயல்முறைகள் ஒரே மாதிரியான பலபடி வலையமைப்புகளை உருவாக்க திறம்பட பயன்படுத்தப்படலாம். ஒளிவேதி பலபடியாக்கல் என்பது நானோ தொழில்நுட்பம், உயிரியப் பொருட்கள் மற்றும் பொருள் அறிவியலில் உள்ள பயன்பாடுகளுக்கு பயனுள்ள தனிஉறுப்பு சார்ந்த வினை ஆகும். ஆனால், இந்த வினைகள் ஆக்சிசனின் தடுப்பு திறன்களால் தடுக்கப்படுகின்றன.  

### மைக்கேல் சேர்க்கை வினை
தயோல்-யீன் வினைகள் மைக்கேல் சேர்க்கை வழிமுறையில் நிகழ்வதாக அறியப்படுகின்றன. இந்த வினைகள்ஒரு காரம் அல்லது கருக்கவர் பொருள் கொண்டு வினையூக்கம் செய்யப்பட்டு எதிர் மார்கோவ்னிகாவ் விதி அடிப்படையிலான விளைபொருளையொத்த விளைபொருள் கிடைக்கும்.  

## வினைவேகவியல்
கிளிக் வேதியியல் வினைகள் உயர் செயல்திறன் மற்றும் அதிக வினைவேகங்கள் கொண்டவையாக அறியப்படுகின்றன. ஒட்டுமொத்த வினை வேகமானது ஆல்க்கீனின் செயலுறு தன்மையைப் பொறுத்து குறிப்பிட்ட அளவு மாறுபடும் தன்மையைக் கொண்டிருக்கின்றன. தயோல்-யீன் வினைகளின் வினைவேகவியலை இன்னும் சிறப்பாகப் புரிந்து கொள்ள நிலைமாறு நிலை மற்றும் வினை வெப்ப அடக்கம் தொடர்பான கணக்கீடுகளும், பல்வேறு ஆல்க்கீன்கள் மற்றும் அவற்றின் தனி உறுப்பு இடைநிலைகளுக்கும் நிகழ்த்தப்பட்டுள்ளன. தயோல் மற்றும் ஆல்கீன் வினை செயல்குழுக்களுக்கிடையே உள்ள மூலக்கூறுகளுக்கிடையிலான இடைவினைகளால் தயாேல்-யீன் பலபடியாக்கல் வினைகள் இன்னும் சிறப்பாக நிகழச் செய்யப்பட முடியும்.
# பராகுவே உச்ச நீதிமன்றம்


**பராகுவே உச்ச நீதிமன்றம்** பராகுவே தலைநகர் அசுன்சியோன் இல் உள்ளது.  

## நீதிமன்றத்தின் அரசியலமைப்பு
இந்த நீதிமன்றம் பராகுவே அரசியலமைப்பு சட்டத்தின் படி கட்டமைக்கப்பட்டது.  

## நீதிபதிகள்
நீதிமன்றம் மூன்று அறைகளைக் கொண்டுள்ளது: அரசியலமைப்பு, சிவில் மற்றும் வணிக மற்றும் குற்றவியல் மற்றும் ஒவ்வொரு அறைக்கும் மூன்று அமைச்சர்கள் உள்ளனர்.உச்சநீதிமன்றத்தின் தற்போதைய தலைமை நீதிபதி **வெக்டர் மானுவல் நீஸ் ரோட்ரிக்ஸ்** ஆவார்.
# தென் ஆப்பிரிக்கா உச்ச நீதிமன்றம்



**தென் ஆப்பிரிக்க உச்ச நீதிமன்றம்** தென் ஆப்பிரிக்கா உள்ள மேல்முறையீட்டு நீதிமன்றமாகும். இது ப்ளூம்பொன்டைனில் அமைந்துள்ளது  

## நீதிமன்றத்தின் அரசியலமைப்பு
இந்த நீதிமன்றம் தென் ஆப்பிரிக்க அரசியலமைப்பு சட்டத்தின் படி கட்டமைக்கப்பட்டது.  

நீதிமன்றம் ஒரு தலைமை நீதிபதி, ஒரு துணை தலைமை நீதிபதி மற்றும் நாடாளுமன்ற சட்டத்தின் அடிப்படையில் தீர்மானிக்கப்படும் மேல்முறையீட்டு நீதிபதிகளின் எண்ணிக்கையை உள்ளடக்கியது; தற்போது நீதிமன்றத்தில் 22 பதவிகள் உள்ளன. நீதிமன்றத்தின் வழக்குகள் பொதுவாக ஐந்து நீதிபதிகள் அடங்கிய சபையால் கேட்கப்படுகின்றன.  

## நீதிபதிகள்
நீதித்துறை சேவை ஆணையத்தின் ஆலோசனையின் பேரில் தென்னாப்பிரிக்காவின் ஜனாதிபதியால் நீதிபதிகள் நியமிக்கப்படுகிறார்கள். தற்போது தலைமை நீதிபதியாக திரு. *மண்டிசா மாயா* பொறுப்பேற்றுள்ளார்.
# கேகே பெண்கள் மற்றும் குழந்தைகள் மருத்துவமனை

**கேகே பெண்கள் மற்றும் குழந்தைகள் மருத்துவமனை** (**KK Women's and Children's Hospital**) சிங்கப்பூரில் அமைந்துள்ள மிகப் பெரிய மருத்துவமனை ஆகும். இது, பெண்கள் மற்றும் குழந்தைகளின் சுகாதார நலனுக்காக ஏற்படுத்தப்பட்ட சிறப்பு மருத்துவமனையாகும். இது, சிங்கப்பூர், கல்லாங்கின் திட்டமிடல் பகுதிக்குள் உள்ள கம்போங் ஜாவாவில், எண் 100, புக்கிட் திமா சாலையில் அமைந்துள்ளது.  

1858 ஆம் ஆண்டில் ஒரு சிறிய பொது மருத்துவமனையாக மிக எளிய முறையில் தொடங்கப்பட்டு, 1924ம் ஆண்டில் 30 படுக்கைகள் கொண்ட மகப்பேறு மருத்துவமனையாக வளர்ந்தது.  

1997 ஆம் ஆண்டில், மருத்துவமனை அதன் தற்போதைய இடத்திற்கு மாற்றப்பட்டது. 2003 ஆம் ஆண்டில், பழைய வளாகத்தை தேசிய பாரம்பரிய வாரியம் ஒரு வரலாற்று தளமாகக் குறித்தது, ஆரம்பத்தில் இருந்தே 1.2 மில்லியனுக்கும் அதிகமான சிங்கப்பூரர்களின் பிறப்பிடமாக இருந்த ஒரு நிறுவனத்திற்கு அஞ்சலி செலுத்தும் விதமாக அந்த இடம், வரலாற்றுத் தளமாக மாற்றப்பட்டது.  

## வரலாறு
மருத்துவமனையின் பெயர் மலாய் வார்த்தையிலிருந்து வந்ததாக கருதப்படுகிறது. பெண்களுக்கு சுகாதார பராமரிப்பு, முக்கியமாக மகளிர் மருத்துவம் மற்றும் மகப்பேறியல் ஆகியவற்றுக்கான ஒரு மருத்துவமனையாக இந்த மருத்துவமனை தொடங்கியது. அதன் பின்னர் அது தனது பங்கை விரிவுபடுத்தியுள்ளது.  

முதலாவதாக, பிரசவத்திற்குப் பிறகு குழந்தைகளின் பராமரிப்புக்காக குழந்தை மருத்துவத்துறை சேர்க்கப்பட்டது. பின்னர், பல ஆண்டுகளாக இது ஒரு முழு குழந்தை சேவையாக விரிவடைந்தது. சிறு குழந்தை முதல், பருவ வயது பெண்களின் அனைத்து வகையான நோய்களுக்கும் சிகிச்சையளித்தது. நியோனாட்டாலஜி சேவைக்காக ஒரு கிளை பின்னர் சேர்க்கப்பட்டது. இதனால் மருத்துவமனையின் விரிவாக்கப்பட்ட பங்கு கே.கே பெண்கள் மற்றும் குழந்தைகள் மருத்துவமனை என்று மறுபெயரிடுவதற்கு உத்தரவாதம் அளித்தது.  

சமீபத்திய ஆண்டுகளில், பெண்கள் மற்றும் குழந்தைகள் நோயாளிகளுக்கு முழுமையான கவனிப்பை வழங்குவதற்காக கவனிப்பின் நோக்கம் இன்னும் விரிவடைந்துள்ளது. இது "பெண்கள் மற்றும் குழந்தைகளுக்கான சுகாதாரத் தலைமையிடமாக" மாற முயற்சிக்கிறது, இது அதன் முழக்கமாக மாறியுள்ளது. மருத்துவமனையில் புதிய துறைகள் சேர்க்கப்பட்டன. குழந்தை அறுவை சிகிச்சை முதலில் சேர்க்கப்பட்டது. அதன்பிறகு பெருங்குடல் அறுவை சிகிச்சை, மனநல மருத்துவம் மற்றும் எலும்பியல் போன்ற நோய்கள் உள்ள பெண்களுக்கு அந்த துறைகளில் நிபுணத்துவம் பெற்ற மருத்துவர்கள் தேவைப்படுகிறார்கள்.  

உள்ளூர் சுகாதார காட்சியில் மறுசீரமைப்பு பயிற்சியின் விளைவாக, மருத்துவமனை ஏப்ரல் 1, 2000 அன்று சிங்கப்பூர் சுகாதார சேவைகளில் உறுப்பினரானது.
# தேசிய விலங்கியல் பூங்கா, டெல்லி



**தேசிய விலங்கியல் பூங்கா** (National Zoological Park) (முதலில் டெல்லி உயிரியல் பூங்கா ) கொண்ட இது இந்தியாவின் புது தில்லியிலுள்ள விலங்குக் காட்சி சாலையாகும். 16 ஆம் நூற்றாண்டின் கோட்டை, பரந்த பசுமையான தீவு மற்றும் விலங்குகள் மற்றும் பறவைகளின் பல்வேறு சேகரிப்பு, இவை அனைத்தும் வளர்ந்து வரும் நகர்ப்புற தில்லியின் நடுவில் உள்ளன. இந்த மிருகக்காட்சிசாலையில் சுமார் 1350 விலங்குகள் உள்ளன. அவை உலகெங்கிலும் இருந்து கிட்டத்தட்ட 130 வகையான விலங்குகள் மற்றும் பறவைகளை குறிக்கின்றன. மிருகக்காட்சிசாலையை கால்நடையாகவோ அல்லது மின்கலம் மூலம் இயக்கப்படும் வாகனத்தைப் பயன்படுத்தியோ பார்வையிடலாம். பார்வையாளர்கள் குடிநீர் தவிர வேறு எந்த உணவையும் கொண்டு வர அனுமதி இல்லை. ஆனால் மிருகக்காட்சிசாலையில் ஒரு உணவு விடுதி உள்ளது. 2014 ஆம் ஆண்டில் மனநோயாளியாக இருந்த ஒரு பார்வையாளர், வெள்ளை புலிகள் அடைக்கப்பட்ட இடத்தில் விழுந்ததால் கொல்லப்பட்டார்.  

## வரலாறு
தூண்]]  
தில்லி, உயிரியல் பூங்கா கட்டப்பட்ட பல ஆண்டுகளுக்குப் பிறகு வந்தது. தேசிய தலைநகரில் ஒரு மிருகக்காட்சிசாலையை உருவாக்க வேண்டும் என்ற எண்ணம் 1951 ஆம் ஆண்டில் உருவாகியது என்றாலும், 1959 நவம்பரில்தான் பூங்கா திறக்கப்பட்டது.  

1952 ஆம் ஆண்டில் இந்திய வனவிலங்கு வாரியம் தில்லிக்கு ஒரு மிருகக்காட்சிசாலையை உருவாக்குவது குறித்து ஒரு குழுவை உருவாக்கியது. மிருகக்காட்சிசாலையை இந்திய அரசு உருவாக்கம் செய்து டெல்லிக்கு மாற்றி அதை இயங்கும் ஒரு நிறுவனமாக மாற்ற இருந்தது. 1953 ஆம் ஆண்டில் மிருகக்காட்சிசாலையின் இருப்பிடத்திற்கு குழு ஒப்புதல் அளித்தது. 1955 அக்டோபரில் மிருகக்காட்சிசாலை உருவாக்குவதை மேற்பார்வையிட இந்திய வனத்துறையின் என்.டி.பச்சேதியை நியமித்தது. மதியம் 12.30 மணி முதல் பிற்பகல் 1 மணி வரை நடந்த இந்த சம்பவம், பெருநகரத்தின் ஊடாக விரைவில் பரபரப்பை ஏற்படுத்தியது. புலியின் படங்கள் மற்றும் காணொளி - மிருகக்காட்சிசாலையின் நட்சத்திர ஈர்ப்புகளில் ஒன்று - இளைஞர்களை வைரலாக இழுத்துச் சென்றது.  

## காட்சிகள்

பார்வையாளர்கள் நுழைவாயிலிலிருந்து வலதுபுறம் சென்றால் சிம்பன்சி, நீர்யானை, சிலந்தி குரங்கு, ஆப்பிரிக்க காட்டு எருமை, ஒட்டகச்சிவிங்கிகள், ஆசியச் சிங்கம், மற்றும் வரிக்குதிரை உள்ளிட்ட விலங்குகளுக்கான அடைப்புகளுக்கு பார்வையாளர்களைக் கொண்டுவருகிறது. இடதுபுறம் சென்றால், பார்வையாளர்கள் நீர் பறவைகளுக்காக வடிவமைக்கப்பட்ட சதுப்பு நிலங்களில் புலம்பெயர்ந்து வரும் மயில் உள்ளிட்ட பறவைகளைக் காணலாம். அதே போல் கழுதைப்புலிகள், குட்டை வால் குரங்குகள், மற்றும் சிறுத்தைபுலி போன்ற விலங்குகளை அதிகளவில் பார்க்கலாம். மிருகக்காட்சிசாலையின் மையத்தில் நிலத்தடி ஊர்வன வீடு உள்ளது.  

மிருகக்காட்சிசாலை ஒவ்வொரு வெள்ளி மற்றும் தேசிய விடுமுறை நாட்களிலும் மூடப்படும்.  

## பாதுகாப்பு இனப்பெருக்கம்
இந்த மிருகக்காட்சிசாலை மத்திய மிருகக்காட்சிசாலையின் ஆணையத்தின் வங்காள புலி, இந்திய மூக்குக்கொம்பன், சதுப்புநில மான், ஆசியச் சிங்கம், தாமின் மான் மற்றும் [[சிவப்புக் காட்டுக்கோழி] ஆகியவற்றின் பாதுகாப்பு மற்றும் இனப்பெருக்கத் திட்டங்களின் ஒரு பகுதியாகும்.  

1962 ஆம் ஆண்டில் தாமின் மான்களின் இனப்பெருக்கம் திட்டம் மிகவும் வெற்றிகரமாக இருந்தது. 1962 இல் இந்த மான்களின் ஒரு இணையுடன் தொடங்குகியது, மந்தைகளிலிருந்து தனி விலங்குகள் அகமதாபாத், கான்பூர், இலக்னோ, ஐதராபாத்து, ஜூனாகத் மற்றும் மைசூர் ஆகிய உயிரியல் பூங்காக்களுக்கு விநியோகிக்கப்பட்டுள்ளது. அந்த விலங்குகள் அனைத்து இடங்களிலும் நன்கு பழகிவிட்டது.
# சந்தேரி கோட்டை

**சந்தேரி கோட்டை** (ஆங்கிலம்:**Chanderi Fort)** இந்தியா<nowiki/>வின் மத்தியப் பிரதேச மாநிலத்தில், அசோக்நகர் மாவட்டத்தில் உள்ள சந்தேரியில் அமைந்துள்ளது. இது சிவபுரியில் இருந்து 127 கி.மீ. தொலைவிலும், லலித்புரில் இருந்து 37 கி.மீ. தொலைவிலும், இசாகட்டில் இருந்து 45 கி.மீ. தொலைவு மற்றும் முங்காவ்லியில் இருந்து 38 கி.மீ தொலைவிலும் அமைந்துள்ளது. மேலும் இது பேட்வா ஆற்றின் தென்மேற்கே ஒரு மலையில் அமைந்துள்ளது. சந்தேரி மலைகள், ஏரிகள் மற்றும் காடுகளால் சூழப்பட்டுள்ளது. இங்கு பண்டெலா ராசபுத்திரர்கள் மற்றும் மால்வா சுல்தான்களின் பல நினைவுச்சின்னங்கள் உள்ளன. மகாபாரதத்தில் மன்னர் சிசுபால் காலத்தில் சிந்தேரி குறிப்பிடப்பட்டுள்ளது.  

சந்தேரி, மால்வா மற்றும் புந்தேல்கண்டின் எல்லைகளில் போர்த்திற நடவடிக்கைக்குப் பயன்படத்தக்க வகையில் அமைந்துள்ளது. சந்தேரியின் வரலாறு 11 ஆம் நூற்றாண்டு வரை செல்கிறது. இது மத்திய இந்தியாவின் வர்த்தக பாதைகளில் ஆதிக்கம் செலுத்தியது. குஜராத்தின் பண்டைய துறைமுகங்கள் மற்றும் மால்வா, மேவார், மத்திய இந்தியா மற்றும் டெக்கான் ஆகிய இடங்களுக்கு சாலையாக இருந்தது. இதன் விளைவாக, சந்தேரி ஒரு முக்கியமான இராணுவ நிலையமாக மாறியது.  

சந்தேரி கோட்டை, ஒரு பரந்த முகலாய கோட்டை. அழகான பழைய நகரமான சந்தேரி கோட்டையின் பிரதான வாயில் "கூனி தர்வாசா" என்று அழைக்கப்படுகிறது. நகரத்திலிருந்து 71 மீட்டர் உயரத்தில் மலையின் மீது சந்தேரி கோட்டை அமைந்துள்ளது. முக்கியமாக சந்தேரியின் கோட்டைச் சுவர்கள் முஸ்லிம் ஆட்சியாளர்களால் கட்டப்பட்டன. கோட்டையின் தென்மேற்கில் ஒரு மலைப்பகுதி வழியாக கட்டி-காட்டி என்ற நுழைவாயில் உள்ளது.  

## வரலாறு
1030 இல் பாரசீக அறிஞர் அல்-பிருனியால் சந்தேரி குறிப்பிடப்பட்டுள்ளது. 1251 ஆம் ஆண்டில் தில்லியின் சுல்தானான நசீர் உத் தின் மஹ்மூத்துக்காக கியாஸ் உதின் பால்பன் சந்தேரி நகரைக் கைப்பற்றினார். மால்வாவைச் சேர்ந்த சுல்தான் மஹ்மூத் கில்ஜி 1438 ஆம் ஆண்டில் பல மாத முற்றுகைக்குப் பின்னர் இந்நகரைக் கைப்பற்றினார். 1520 ஆம் ஆண்டில் மேவாரின் ராணா சங்கா நகரைக் கைப்பற்றி, மால்வாவின் இரண்டாம் சுல்தான் மஹ்மூத்தின் கலகக்கார மந்திரி மதினி ராய்க்கு வழங்கினார். முகலாய பேரரசர் பாபர் மதினி ராயிடமிருந்து நகரைக் கைப்பற்றினார். பின்னர் 1540 இல் இது சேர் ஷா சூரியால் கைப்பற்றப்பட்டது. மேலும் சுஜாத் கானை நகருக்கு ஆளுநராக நியமித்தார். முகலாய பேரரசர் அக்பர் இந்த நகரத்தை மால்வாவின் சுபாவில் ஒரு சர்க்காராக மாற்றினார். 1586 ஆம் ஆண்டில் பண்டெலா ராசபுத்திரர்கள் நகரைக் கைப்பற்றினர். பின்னர் இது ஓர்ச்சாவைச் சேர்ந்த ராஜா மதுக்கரின் மகன் ராம் சப் என்பவரால் ஆளப்பட்டது. 1680 இல் தேவி சிங் பண்டெலா நகரின் ஆளுனரானார். குவாலியரி<nowiki/>ன் மராட்டிய ஆட்சியாளரான தவுலத் ராவ் சிந்தியாவுக்கு இராணுவத் தளபதி ஜீன் பாப்டிஸ்ட் பிலோஸால் 1811 இல் சந்தேரி இணைக்கப்பட்டது. இந்த நகரம் 1844 இல் ஆங்கிலேயர்கள் வசமானது. 1857 ஆம் ஆண்டு சிப்பாய்க் கிளர்ச்சியின் போது ஆங்கிலேயர்கள் இந்நகரத்தின் கட்டுப்பாட்டை இழந்தனர். மேலும் 1858 பிப்ரவரி 14 அன்று சர் ஹக் ரோஸால் நகரத்தை மீண்டும் ஆங்கிலேயர்கள் கைப்பற்றினர். இந்த தாக்குதலுக்கு தலைமை தாங்கியதற்காக ரிச்சர்ட் ஹார்டே கீட்டிங்கிற்கு விக்டோரியா கிராஸ் என்ற விருது வழங்கப்பட்டது. இந்த நகரம் 1861 ஆம் ஆண்டில் குவாலியரின் சிந்தியாக்களுக்கு மாற்றப்பட்டது. மேலும் குவாலியர் மாநிலத்தின் இசாகர் மாவட்டத்தின் ஒரு பகுதியாக மாறியது. 1947 இல் இந்தியாவின் சுதந்திரத்திற்குப் பிறகு, குவாலியர் புதிய மத்திய மாநிலத்தின் ஒரு பகுதியாக மாறியது. இது நவம்பர் 1, 1956 அன்று மத்திய பிரதேசத்துடன் இணைக்கப்பட்டது.
# விக்கி கிரிஷ்



**விக்கி கிரிஷ்** என்பவர் தமிழ்த் தொலைக்காட்சி நடிகர் ஆவார். இவர் 2007ஆம் ஆண்டு முதல் கானா காணும் காலங்கள் 2, வாணி ராணி (2013-2018) மற்றும் பொன்மகள் வந்தாள் போன்ற தொடர்களில் நடித்துள்ளார்.  

## ஆரம்பகால வாழ்க்கை
விக்கி கிரிஷ் டிசம்பர் 9 ஆம் தேதி தமிழ்நாட்டில் மதுரையில் பிறந்தார். மதுரை சித்து மெட்ரிகுலேஷன் மேல்நிலைப்பள்ளியில் இடைநிலைக் கல்வியை முடித்து மதுரை எம்.எஸ்.எஸ். வக்ஃப் போர்டு கல்லூரியில் இளங்கலை பட்டம் பெற்றார்.  

## தனிப்பட்ட வாழ்க்கை
இவர் 2011ஆம் ஆண்டு 'மேற்கு மாம்பலத்தில் ஒரு காதல்' என்ற தொடரில் நடிகை ஹரி பிரியாவுடன் இணைத்து நடித்தார் அப்போது இருவரும் காதல் வயப்பட்டு நவம்பர் 30, 2012 இல் திருமணம் செய்து கொண்டனர். இவர்களுக்கு சாய் பிருத்வி எனும் ஒரு மகன் உண்டு. 2019ஆம் ஆண்டு இருவரும் கருத்து வேறுபாட்டால் விவாகரத்து பெற்றுள்ளார்கள் என்பது குறிப்பிடத்தக்கது.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2007-2009 | கானா காணும் காலங்கள் 2 | விக்னேஷ் | விஜய் தொலைக்காட்சி |
| --- | --- | --- | --- |
| 2011 | பிரிவோம் சந்திப்போம் | ஜீ தமிழ் |  |
| 2012 | மேற்கு மாம்பலத்தில் ஒரு காதல் | ஜீ தமிழ் |  |
| 2013-2018 | வாணி ராணி | கெளதம் | சன் தொலைக்காட்சி |
| 2013 | இலக்கணம் மாறுதோ | ஜெயா தொலைக்காட்சி |  |
| 2014 | இளவரசி | செல்வா | ஜீ தமிழ் |
| 2018–ஒளிபரப்பில் | பொன்மகள் வந்தாள் | கெளதம் | விஜய் தொலைக்காட்சி |
# சிறுநீர்ப்பை இறக்கம்


குழந்தைப்பிறப்பு, மலச்சிக்கல், நாள்பட்ட இருமல், கனமான பொருள்களைத் தூக்குதல், கருப்பை நீக்க அறுவை சிகிச்சை மரபியல் போன்றவை சிறுநீர்ப்பை இறக்கம் ஏற்படக் காரணங்களாக கூறப்படுகின்றன. அதிக உடல் எடை கொண்ட பெண்களுக்கும் இந்த நோய் தோன்றுகிறது. இந்நோயால் சிறுநீர்ப்பை மற்றும் யோனிக்கு இடையில் இருக்கும் தசைகள் மற்றும் இணைப்பு திசுக்கள் பலவீனப்படுகின்றன. பெண்களின் வயதுக்கு ஏற்ப இந்த நோயின் நிலை மிகவும் பொதுவானதாகிறது.  

## அறிகுறிகள்

சிறுநீர்ப்பை இறக்க நோயின் அறிகுறிகள் பின்வருமாறு:  
- யோனியில் வீக்கம்
- யோனியில் இருந்து ஏதோ விழுகிறது போன்ற உணர்வு ஏற்படுதல்
- இடுப்பு முழுவதும் கனமாக அல்லது கடினமாக உணர்தல்
- சிறுநீர் பாதை நோய்த்தொற்றுகள் ஏற்படுதல்..
- இரத்தப்போக்கு உண்டாதல்

பெண்களின் சிறுநீர்ப்பை அதன் இயல்பான நிலையில் இருந்து யோனிக்கு கீழ் இறங்கி தொங்கி விடுதலால் சிறுநீர் கழிப்பதில் கடினமான உணர்வு மற்றும் சிறுநீர்ப்பையில் சிறுநீர் கழித்த பின்பும் முழுமையாக சிறுநீர் கழிக்கப்படாத உணர்வும் உண்டாகும்.. கூடுதலாக சிறுநீர்ப்பை இறக்க நோய்க்கு சிகிச்சையளிக்க முடியும் என்றாலும் சிகிச்சைகள் சில சிக்கலான அறிகுறிகளைப் போக்காது, இதனால் அப்பெண்களின் வாழ்க்கைத் தரம் பாதிக்கக்கூடும். அவர்கள் வீட்டைவிட்டு பொது இடங்களுக்கு செல்வதைத் தவிர்த்து வாழ்கிறார்கள்.  

## காரணம்

பெண்ணின் சிறுநீர்ப்பை மற்றும் யோனிக்கு இடையில் உள்ள தசைகள் திசுப்படலம் தசைநாண்கள் மற்றும் இணைப்பு திசுக்கள் பலவீனமடையும் போது அல்லது பிரியும்போது சிறுநீர்ப்பை இறக்கம் ஏற்படுகிறது . ஒன்று, இரண்டு அல்லது மூன்று யோனி சுவர் இணைப்புளின் தோல்விகள் காரணமாக சிறுநீர்ப்பை இறக்க நோயின் வெவ்வேறு வகைகள் உருவாகின்றன.. யோனி சுவரின் மிகைநீட்சியினால் நடுக்கோடு சிறுநீர்ப்பை இறக்கம், இணைப்புத் திசுக்கள் பிரிவதால் புறயோனி சிறுநீர்ப்பை இறக்கம், யோனியின் உச்சியிலுள்ள தசைநாண் பிரிவதால் குறுக்குவெட்டு சிறுநீர்ப்பை இறக்கம் போன்ற வகைகள் உருவாகின்றன . இந்நோய் பாதிப்புள்ள பெண்களிடம் தசைக் காயங்கள் அடையாளம் காணப்பட்டுள்ளன. இந்த காயங்கள் குழந்தை பெற்றெடுக்காத பெண்களை விட பிரசவித்த பெண்களில் ஏற்பட அதிக வாய்ப்புள்ளது.
# தீயாட்டம்


**தீயாட்டம்** (Theeyaattam) தீயாட்டு என்றும் அழைக்கப்படும் இது கேரளாவின் ஒரு பாரம்பரிய நடன வடிவமாகும். தீயாட்டத்தில் இரண்டு வகைகள் இருந்தன - பத்ரகாளி தீயாட்டு மற்றும் அயப்பன் தீயாட்டு ஆகியன. பத்ரகாளி தீயாட்டு தீயாட்டுன்னிகள் என்பவர்கள் (கேரளாவில் ஒரு பிராமண சமூகம்) நிகழ்த்தினர். அய்யப்பன் தீயாட்டத்தை தீயாடி நம்பியார்கள் (அம்பலவசி) நிகழ்த்துகிறார்கள்.  

## பத்ரகாளி தீயாட்டு
பத்ரகாளி தீயாட்டு என்பது பொதுவாக பத்ரகாளி கோயில்களில் நிகழ்த்தப்படும் ஒரு சடங்கு நடனமாகும். பெரும்பாலும் தென்-மத்திய கேரளாவின் பத்தனம்திட்டா, ஆலப்புழா, கோட்டயம் மற்றும் எர்ணாகுளம் மாவட்டங்களில் இது நிகழ்த்தப்படுகிறது. கோட்டயத்தில் உள்ள பள்ளிப்புரத்து காவு (கொட்டரத்தில் சங்குன்னியின் குடும்பக் கோயில்) திரிக்காரியூர் மகாதேவர் கோயில், பனச்சிமங்கலத்து பத்ரகாளி கோயில் (பனச்சிமங்கலத்து இல்லத்தின் குடும்பக் கோயில்) கொத்தமங்கத்திற்கு அருகில், தொடுப்புழா அருகேயுள்ள மடக்கத்தானம் என்ற ஊரிலுள்ள வனர்காவு, திருவல்லாவுக்கு அருகிலுள்ள புத்துக்குளங்கரை தேவி சேத்ரம் போன்ற கோயில்களின் ஆண்டு விழாக்களில் தீயாட்டு நிகழ்த்தப்படும் சில இடங்கள் ஆகும். இது கோவில்கள் மற்றும் வீடுகளில் வேண்டுதலாகவும் நிகழ்த்தப்படுகிறது. பத்ரகாளி தீயாட்டு நடனம் தாரிகாசுரனுடனான பத்ரகாளியின் போரை சித்தரிக்கிறது. அங்கு இறுதியாக பத்ரகாளி வெற்றியாளராக வெளிப்படுகிறார்.  

## அய்யப்பன் தீயாட்டு
அய்யப்பன் தீயாட்டு தீயாடி நம்பியார் சமூகத்தால் நிகழ்த்தப்பட்ட ஒரு கோயில் கலையாகும். இது மூன்று மத்திய கேரள மாவட்டங்களான திருச்சூர், பாலக்காடு மற்றும் மலப்புறம் ஆகிய இடங்களில் வாழும் ஒரு சிறிய அம்பலவாசி சமூகம் நிகழ்த்துகின்றன. விஷ்ணுவின் மோகினி அவதாரத்தில் சிவனுக்குப் ஐயப்பன் பிறந்தார் என்ற புராணக் கதையைச் சுற்றி முழு ஆண் கலை மையமாக உள்ளது.  

தீயாட்டியின் நம்பியார் குடும்பங்கள் பெரும்பாலும் மத்திய கேரளாவில் காணப்பட்டாலும், அவர்களின் கலை வடிவமான ஐயப்பன் தீயாட்டம் மலபார் பகுதியில் மிகவும் பிரபலமானது. 18 ஆம் நூற்றாண்டின் மைசூர் மன்னர் திப்பு சுல்தானின் சர்ச்சைக்குரிய கோயில் அழிப்பு நிகழ்வின் போது சமூகம் தங்கள் அசல் வடக்கு மலபார் பகுதிகளிலிருந்து தெற்கே தப்பி சென்றிருக்கலாம் என்பதை சில அறிஞர்கள் / வரலாற்றாசிரியர்கள் கூறுகின்றனர். முல்லாங்கிணத்துக்காவு தீயாடி இராமன் நம்பியாரின், ஐயப்பன் தீயாட்டு என்ற புத்தகம் மேலும் இந்த பழமையான கலை வடிவத்தின் விலைமதிப்பற்ற விளக்கங்களை வழங்கிய வி.ஆர்.பிரபோதனச்சந்திரன் நாயரை நினைவு கூர்ந்தார்.  

தீயாட்டுவின் மிகவும் பொதுவான பாங்கானது நான்கு கட்டங்களை உள்ளடக்கியது: அ) கலமெழுத்து (இயற்கையான நிறமிகளைப் பயன்படுத்தி ஐயப்பனின் படத்தை முகத்தில் வரைதல்), ஆ) கொட்டும் பாட்டும் (அயப்பனை அழைக்கும் பாடல்கள் மற்றும் அவர் பிறந்த கதை), இ) சைகைக் கூத்து மூலம் அயப்பனின் பிறப்பைப் பற்றிய ஆடம்பரமான நடனத்தை கட்டியெழுப்புதல்), ஈ) வெளிச்சப்பாடு என்பதாகும். ஐயப்பனின் படம் நிறைவடைய ஏறக்குறைய இரண்டு மணி நேரம் ஆகும். அதன் பிறகு மீதமுள்ள மூன்று சடங்குகளும் கிட்டத்தட்ட மூன்று மணிநேரங்களை எடுத்துக்கொள்ளும்.  

ஐயப்பனின் படம் வரைய வெள்ளை நிறத்திற்கு அரிசி மாவு, மஞ்சள் நிறத்திற்கு மஞ்சள் தூள், பச்சை நிறத்திற்கு வாகை அல்லது மஞ்சாடி இலைகள், சிவப்பு நிறத்திற்கு மஞ்சள் தூள் மற்றும் சுண்ணாம்பு மற்றும் கருப்பு நிறத்திற்கு கருகிய உமி பயன்படுத்தப்படுகிறது. இறைவனின் ஆயுதங்களான வாள் மற்றும் வில்-அம்பு போன்றவற்றையும் வைத்திருப்பார்கள். மேலும் சில நிகழ்ச்சிகளில் புலி அல்லது குதிரையின் மீது பொருத்தப்பட்டும் நிகழ்த்தப்படும்.
# சேத்துப்பட்டு தொடருந்து நிலையம்


**சேத்துப்பட்டு தொடருந்து நிலையம்** (*Chetpet railway station*, நிலையக் குறியீடு:**MSC**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.  

இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது. இந்த தொடருந்து நிலையம் சென்னையின் புறநகர்ப் பகுதியான சேத்துப்பட்டு நகரின் போக்குவரத்துக்கு மிகவும் பயனுள்ளதாக இருக்கிறது. இதன் அருகிலேயே சேத்துப்பட்டு ஏரி அமைந்துள்ளது. இது கடல் மட்டத்திலிருந்து 9 மீட்டர் உயரத்தில் உள்ளது.  

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.  

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# சாரோசு தொடர் 130



சோரோசு தொடர் இல. 43]]  

தொடர் இல. 44]]  

தொடர் இல. 45]]  

தொடர் இல. 52]]  
**கதிரவ மறைப்புகளுக்கான சாரோசு தொடர் 130** என்பது 18 ஆண்டுகள், 11 நாட்களுக்கு ஒரு தடவை நிகழும் கதிரவ மறைப்புகள் ஆகும். இத்தொடரில் மொத்தம் 73 மறைப்புகள் உள்ளன. இத்தொடரின் அனைத்து மறைப்புகளும் நிலாவின் இறங்கு கணுவில் நிகழ்கின்றன.  

இந்த கதிரவ சாரோசு தொடர் நிலாவின் சாரோசு 123 தொடருடன் இணைக்கப்பட்டுள்ளது.  

## கருநிழல் மறைப்புகள்
கருநிழல் மறைப்புகள் (*Umbral eclipses*; வளைய, முழுமையான, கலப்பு மறைப்புகள்) பின்வருவனவற்றுள் ஒன்றாக மேலும் வகைப்படுத்தப்படுகின்றன:  

1. மையம் (இரண்டு வரம்புகள்)
1. மையம் (ஒரு வரம்பு) அல்லது
1. மையமல்லாதது (ஒரு வரம்பு).

சரோசு தொடர் 130 இல் மேற்குறிப்பிட்ட வகை மறைப்புகளின் புள்ளிவிவரப் பரவல் பின்வரும் அட்டவணையில் உள்ளது:  


## நிகழ்வுகள்

## உசாத்துணைகள்
- http://eclipse.gsfc.nasa.gov/SEsaros/SEsaros130.html

## வெஇ இணைப்புகள்
- Saros cycle 130 - Information and visualization
# மார்னஸ் லபுஷேன்



**மார்னஸ் லபுஷேன்** (*Marnus Labuschagne*, பிறப்பு: 22 ஜூன் 1994) என்பவர் தென்னாப்பிரிக்காவில் பிறந்த ஆஸ்திரேலியத் துடுப்பாட்ட வீரராவார். இவர் குயின்ஸ்லாந்து அணிக்காக 2014–15 ஷெஃபீல்ட் ஷீல்ட் தொடரில் அறிமுகமானார். இவர் பிரிஸ்பேன் ஹீட் அணிக்காகவும் விளையாடுகிறார். அக்டோபர் 2018இல் ஆஸ்திரேலிய நாட்டு அணிக்காக தேர்வுப் போட்டிகளில் அறிமுகமானார். ஆகஸ்ட் 2019இல், இவர் ஸ்டீவ் ஸ்மித்துக்கு மாற்று வீரராகக் களமிறங்கினார். இதன்மூலம் தேர்வுத் துடுப்பாட்ட வரலாற்றின் முதல் மாற்று வீரரானார்.
# கோட்டங்குளங்கரா திருவிழா


**கோட்டங்குளங்கரா திருவிழா** (Kottankulangara Festival) என்பது தென்னிந்தியாவின் கேரளாவில் ஆண்டுதோறும் நடைபெறும் ஒரு இந்து பண்டிகையாகும். இதில் ஆயிரக்கணக்கான ஆண்கள் பெண்களாக ஆடை அணிவார்கள் . பகவதி<nowiki/>தெய்வத்திற்கு புனிதமான கொல்லம்<nowiki/>கோட்டங்குளங்கரா தேவி கோவிலில் இந்த விழா நடைபெறுகிறது. ஒவ்வொரு ஆண்டும் இந்த திருவிழா ஆண்டின் 24 மற்றும் 25 ஆம் தேதிகளில் வரும் மலையாள மீனம் மாசத்தின் 10 மற்றும் 11 ஆம் தேதிகளில் கொண்டாடப்படுகிறது.  

<sup data-ve-ignore="true">&#x5B; *<span title="This claim needs references to reliable sources. (July 2019)">மேற்கோள் தேவை</span>* &#x5D;</sup>  

திருவிழா நாளில், பகவதி தேவியின் ஆசீர்வாதம் பெற ஆயிரக்கணக்கான பக்தர்கள் கோயிலுக்கு வருகிறார்கள். ஆண்கள் தங்களுக்கு விருப்பமான பெண் உடையில் ஆடை அணிவார்கள். சிலர் புடவை, பட்டு புடவை, பாவாடை அல்லது நடன ஆடைகளை அணிவார்கள்.  

<sup data-ve-ignore="true">&#x5B; *<span title="This claim needs references to reliable sources. (July 2019)">மேற்கோள் தேவை</span>* &#x5D;</sup>
# சாதிக் பாட்சா

**சாதிக் பாட்சா** (Sadiq Batcha), ( - 16 மார்ச் 2011) வீட்டு மனை நிறுவனமான கிரீன் ஹவுஸ் விளம்பரதாரர்கள் பிரைவேட் லிமிடெட் நிறுவனத்தின் நிர்வாக இயக்குநராக இருந்தார். இந்தியாவில் 2 ஜி ஸ்பெக்ட்ரம் வழக்கு தொடர்பான சந்தேகத்திற்கிடமான சூழ்நிலையில் சாதிக் தற்கொலை செய்து கொண்டதாக கூறப்படுகிறது.  

## ஆரம்ப கால வாழ்க்கை
சாதிக் பாட்சா திருச்சியின் இலால்குடி தாலுகாவில் கட்டூர் கிராமத்தில் பிறந்தார். நான்கு சகோதரர்களில் ஒருவரான பாட்சா கரூரில் இருந்தபோது, இவரது இரண்டு சகோதரர்களான ஜமால் முகமது மற்றும் ஜாஃபர் அலி, நிலம், வீடு வாங்கி விற்கும் தொழிலான அசையா சொத்து வணிகத்தைத் தொடங்கினர். பாட்சா வணிக நிர்வாகத்தின் முதுகலை (எம்பிஏ) பெற்றார். பின்னர், வீடு வீடாக சென்று, மெத்தைகள் மற்றும் துணிகளை விற்கும் விற்பனையாளராக தனது வாழ்க்கையில் ஒரு சுமாரான தொடக்கத்தைக் கொண்டிருந்தார். இவர் ஆரம்பத்தில் வீட்டுக்கு வீடு, நடந்தே சென்றார். பின்னர் மிதிவண்டி மூலம் சென்று பொருள்களை விற்பனை செய்தார்.  

பாட்சாவின் ஆரம்பகால நிதி முயற்சிகளின் விவரக் கணக்குகள் இவர் நிலத்தை வாங்க முற்பட்டதாகக் கூறுகின்றன. சொந்தக் கட்சிக்கு ஆரம்ப வைப்பு முன்பணத்தை வழங்குகின்றன. பின்னர் இவர் நிலத்தை ஒரு பெரிய கட்சிக்கு மீண்டும் விற்று, லாபம் ஈட்டினார். மேலும் ஆரம்ப நில உரிமையாளருடன் தனது கடனைத் தீர்த்தார். பாட்சா வங்கிகள் மற்றும் தனியார் கடன் வழங்குநர்களிடமிருந்து ஏராளமான பணத்தை கடன் வாங்கி தனது நடவடிக்கைகளை பன்முகப்படுத்தத் தொடங்கினார். இந்த முயற்சிகளில் சில தோல்வியடைந்தன. இந்த கட்டத்தில், பாட்சா ஆ. ராசா என்கிற ஒரு வழக்கறிஞர், உதவியை நாடினார். பெரம்பலூர் மாவட்டத்திற்கு திட்டமிடப்பட்ட முக்கியமான உள்கட்டமைப்பு திட்டங்களுடன் தொடர்புடைய மலிவாக கையகப்படுத்தப்பட்ட நிலமானது, பாட்சாவின் முன்பே இருக்கும் உரிமையாளர் தொடர்பாக முறையற்ற நடத்தை பற்றிய குற்றச்சாட்டுகள் விரைவில் வெளிவந்தன.  

ஏ. கலியபெருமாள், ஏ. ராஜாவின் அண்ணன், மற்றும் கிரீன் ஹவுஸ் விளம்பரதாரர்களின் இணை நிர்வாக இயக்குநர் ஆவார்.  

சாகித் பால்வாவின் ஸ்வான் டெலிகாமில் ஒரு பங்காளராக மாறிய ஒரு நிறுவனத்தின் பங்குகளை வாங்குவதன் மூலம் நிறுவனம் 2 ஜி ஸ்பெக்ட்ரம் வழக்கிலிருந்து மறைமுகமாக பயனடைந்தது. ஸ்வான் டெலிகாம் முதன்முதலில் வந்த முதல்-கொள்கையின் பயனாளிகளில் ஒன்றாகும். இது அப்போதைய இந்தியாவின் தொலைத் தொடர்பு அமைச்சரிடமிருந்து வந்தது.  

## இறப்பு
சாதிக் பாட்சா, 2011 மார்ச் 16, புதன்கிழமை அன்று, சென்னையில் உள்ள தனது இல்லத்தில் தற்கொலை செய்து கொண்டதாகக் கூறப்படுகிறது. இவர் வீட்டில் தூக்கில் தொங்கிய நிலையில் காணப்பட்டார். இவர் மதியம் 1:30 மணியளவில் சென்னையில் உள்ள அப்பல்லோ மருத்துவமனையில் "ஏற்கனவே இறந்துவிட்டார்" என்று அறிவிக்கப்பட்டார். இவர் மூச்சுத்திணறலால் இறந்ததாக மருத்துவர்கள் நம்புகின்றனர். இது ஒரு தற்கொலை அல்ல, ஆனால் இவர் மர்மமான காரணங்களால் இறந்தார் என்று சிலர் நம்புகிறார்கள். ஒரு நீண்ட கடிதத்தில், இவர் தற்கொலைக்கு யாரையும் குற்றம் சாட்டவில்லை. இராஜாவின் அவல நிலைக்கு வருத்தப்படுவதாகக் கூறியிருந்தார். இவர் மறுபிறவி பெற தனது விருப்பத்தை வெளிப்படுத்தினார். மேலும் தனது உடன்பிறப்புகள் மகிழ்ச்சியாக இருக்க வேண்டும் என்றும் தனதுது மனைவி மற்றும் குழந்தைகள் கல்விக்காக சென்னையில் தங்க வேண்டும் என்றும் விரும்பினார்.  

2017 ஆம் ஆண்டில் இரண்டாம் தலைமுறை அலைக்கற்றை வழக்குத் தீர்ப்பு குற்றம் சாட்டப்பட்ட அனைவரையும் விடுவித்தது, "குற்றம் சாட்டப்பட்ட நபர்கள் செய்ததாகக் கூறப்படும் செயல்களில் எந்தவொரு குற்றத்தையும் குறிக்கும் நீதிமன்றத்தில் முன்வைக்கப்பட்ட பதிவில் எந்த ஆதாரமும் இல்லை" என்று தீர்ப்பில் தெரிவிக்கப்பட்டது.
# ஜெயலட்சுமி தொழில்நுட்ப நிறுவனம்


**ஜெயலட்சுமி தொழில்நுட்ப நிறுவனம்** 2008 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
## இடம்
தேசிய நெடுஞ்சாலை 7, சேலம் பிரதான சாலை, தோப்பூர், தர்மபுரி மாவட்டத்தில் அமைந்துள்ளது  
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஜெயம் பொறியியல் மற்றும் தொழில்நுட்ப கல்லூரி


ஜெயம் பொறியியல் மற்றும் தொழில்நுட்ப கல்லூரி 1997 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தேசிய கல்வி தரகட்டுபாட்டு நிறுவனம் (NAAC) , சர்வதேச தரநிர்ணய அமைப்பு (ISO) , தொழில்நுட்ப கல்விக்கான அகில இந்திய கவுன்சில்( AICTE) யிருந்தும் இக்கல்லூரி அங்கீகாரம் பெற்றது.  
## இடம்
ஹோகனக்கல் நீர்வீழ்ச்சி பிரதான சாலை, நல்லானூர்,தர்மபுரி மாவட்டத்தில் அமைந்துள்ளது  
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# கட்ச் அருங்காட்சியகம்


**கட்ச் அருங்காட்சியகம் (Kutch Museum)** இந்தியாவின் குஜராத் மாநிலத்தில் கச் நகரில் உள்ள புஜ் நகரில் ஹமிர்சர் ஏரிக்கு எதிரே அமைந்துள்ள அருங்காட்சியகம் ஆகும். இந்த அருங்காட்சியகம் குஜராத் மாநிலத்தின் மிகவும் பழமையான அருங்காட்சியகம் என்ற பெருமையைப் பெற்றுள்ளது .  

## வரலாறு
கட்ச் அருங்காட்சியகம் ஆரம்பத்தில், கட்ச் மாநிலத்தின் மகாராவ் ஆக இருந்த மூன்றாம் கெங்கார்ஜி என்பவரால் ஒரு கலைப் பள்ளியின் ஒரு பகுதியாக நிறுவப்பட்டது. இது 1 ஜூலை 1877 ஆம் நாளன்று நிறுவப்பட்டது. இந்த அருங்காட்சியகம் முன்பு **ஃபெர்குசன் அருங்காட்சியகம் என்று அழைக்கப்பட்டது** .  

பிப்ரவரி 19, 1884 ஆம் நாளன்று மூன்றாம் மகாராவ் கெங்கார்ஜி திருமணம் செய்துகொண்டபோது, பல புதிய பொருட்கள் அன்பளிப்பாகப் பெறப்பட்டன. அவற்றைக் காட்சிப்படுத்தும் நோக்கிற்காக ஒரு புதிய கட்டிடம் தேவைப்பட்டது. ஆகவே, 1884 ஆம் ஆண்டு நவம்பர் 14 ஆம் நாளன்று தற்போதைய அருங்காட்சியகக் கட்டிடத்திற்கு அப்போதைய பம்பாய் ஆளுநராக இருந்த சர் ஜேம்ஸ் பெர்குசன், என்பவரால் அடிக்கல் நாட்டப்பட்டது. பின்னர் அந்த அருங்காட்சியகத்திற்கு அவர் பெயரிலேயே ஃபெர்குசன் அருங்காட்சியகம் என்று பெயர் சூட்டப்பட்டது. இரண்டு தளங்களைக் கொண்ட இந்த கட்டிடத்தைக் கட்டுவதற்கு அப்போது ரூ.32,000 செலவானது. இத்தாலிய கோதிக் பாணியில் கட்டப்பட்ட இந்த அருங்காட்சியகம், நாசர் பாக் தோட்டத்திற்கு எதிரே உள்ள ஹமீர்சர் ஏரியின் கரையில் உள்ள அழகிய சூழலில் அமைந்துள்ளது. கட்டிடப் பணியாளர்களால் கட்டப்பட்டது. இது மாநில கெய்தuhf இருந்த ஜெய்ராம் ருடா கஜ்தரின் மேற்பார்வையில் கட்டப்பட்டது. 1948 ஆம் ஆண்டு வரை இந்த அருங்காட்சியகம் கச்சின் மகாராவோவின் தனிப்பட்ட பாதுகாப்பு காட்சியகமாக செயல்பட்டு வந்தது, அவர் அதை தனது தனிப்பட்ட விருந்தினர்களுக்கு மட்டுமே காட்டினார். அந்த நாட்களில் முக்கியமான சமயம் தொடர்பான நிகழ்வுகளை நடத்தும்போது மட்டுமே இந்த அருங்காட்சியகத்தை பொதுமக்கள் பார்வையிடும் நிலை இருந்தது. அப்போது மட்டுமே அது அவர்களுக்கு திறந்து வைக்கப்பட்டது.  

## சேகரிப்புகள்
இந்த அருங்காட்சியகத்தில் கி.பி. 1 ஆம் நூற்றாண்டைச் சேர்ந்த சத்ரபதி கல்வெட்டுகளின் மிகப்பெரிய தொகுப்பு உள்ளது. காவ்தாவில் உள்ள அந்தாவ் கிராமத்தில் கண்டுபிடிக்கப்பட்ட மிகப் பழமை வாய்ந்த ஆறு சத்ரபதி கல்வெட்டுகள் இந்த அருங்காட்சியகத்திற்கு கொண்டு வரப்பட்டு காட்சிக்கு வைக்கப்பட்டுள்ளன. அவை முதலில் *லஷ்டி* என்று அழைக்கப்படுகின்ற மலையடிவாரத்தில் முதன்முதலாக கண்டுபிடிக்கப்பட்டன. முதலாம் ருத்ரதமன் காலத்தில் அவை அமைக்கப்பட்டன. 3 ஆம் நூற்றாண்டைச் சேர்ந்த ஒரே குஜராத்தி அபிர் கல்வெட்டும் இங்கே காட்சியில் வைக்கப்பட்டுள்ளது. அழிந்துபோன கட்ச் எழுத்தின் மாதிரிகளும் (தற்போது கச்சி மொழி பெரும்பாலும் குஜராத்தி எழுத்தில் எழுதப்படுகிறது) இங்கு உள்ளன. மேலும் 1948 ஆம் ஆண்டு வரையிலான காலத்தைச் சேர்ந்த கோரிஸ் எனப்படுகின்ற கட்ச் பகுதியின் உள்ளூர் நாணயங்கள் உள்ளிட்ட நாணயங்களின் சேகரிப்பும் இங்கு காட்சியில் வைக்கப்பட்டுள்ளன.  

குஜராத்தின் மிகப் பழமையான அருங்காட்சியகம் என்ற பெருமை உடைய கட்ச் அருங்காட்சியகம் 2010 ஆம் ஆண்டில் இந்தியாவின் முதல் ஆன்லைன் மெய்நிகர் அருங்காட்சியகமாக மாறிய பெருமையினைப் பெற்ற அருங்காட்சியகமாகும்.
# நுங்கம்பாக்கம் தொடருந்து நிலையம்


**நுங்கம்பாக்கம் தொடருந்து நிலையம்** (*Nungambakkam railway station*, நிலையக் குறியீடு:**NBK**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.  

இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது. இது சென்னைக் கடற்கரை நிலையத்திலிருந்து சுமார் 8 கி.மீ தொலைவில், சூளைமேடு என்ற இடத்தில் அமைந்துள்ளது. இது கடல் மட்டத்திலிருந்து 11 மீட்டர் உயரத்தில் உள்ளது. இந்த இரயில் நிலையத்தின் தென்பகுதியில், சென்னை இலயோலாக் கல்லூரி இருப்பதால், எப்போதும் பரபரப்பாகவே இந்த நிலையம் காணப்படுகிறது.  

## வரலாறு
1928இல் தொடங்கி மார்ச் 1931இல் இருப்புப்பாதை பணிகள் நடைபெற்ற போது இந்த தொடருந்து நிலையம் கட்டப்பட்டது.  

## பாதுகாப்பு சிக்கல்கள்
சென்னை நகரத்தின் பரபரப்பான தொடருந்து நிலையங்களில் ஒன்றாக இருந்தபோதிலும், இந்த நிலையத்தில் பாதுகாப்பு காரணிகள் ஏதேனும் இல்லை. இதில் முக்கியமாக சிசிடிவி கேமரா இல்லை. 24 சூன் 2016 ஆம் ஆண்டு 24 வயதான கணினி பொறியியலாளர் சுவாடி என்பவர் காலை 6 மணி அளவில் தொடருந்திற்காக காத்துக் கொண்டிருந்த வேளையில், இளவயது கொலையாளி ஒருவனால் வெட்டிக் கொலை செய்யப்பட்டார். இந்த கொலையானது ஊடகத்தால் பெரும் பரபரப்பாக பேசப்பட்டது. அதன் விளைவாக பெருமளவில் மக்கள் கூடும் ஒரு தொடருந்து நிலையத்தில் கண்காணிப்புக் காமிராக்கள் அமைக்கப்படாதிருந்தது குறித்து குமுகாயத்தின் பல்வேறு அமைப்புகள் தமது கண்டன விமர்சனங்களை தெரிவித்தன.  

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# புன்னத்தூர் கோட்டை

**புன்னத்தூர் கோட்டை** (Punnathurkotta) என்பது கோட்டபாடியில் அமைந்துள்ள ஒரு கோட்டை மற்றும் முன்னாள் அரண்மனையாகும். இது தென்னிந்தியாவில் கேரள மாநிலத்தின் திருச்சூர் மாவட்டத்தில் உள்ள குருவாயூர் ஸ்ரீ கிருஷ்ணா கோயிலிலிருந்து சுமார் 2 கி.மீ தொலைவில் இது அமைந்துள்ளது.  

## விளக்கம்
புன்னத்தூர்கோட்டை ஒரு காலத்தில் உள்ளூர் மன்னர்களின் அரண்மனையாக இருந்துள்ளது. ஆனால் இப்போது அரண்மனை மைதானம் குருவாயூர் கோயிலுக்கு சொந்தமான யானைகளை தங்க வைக்கப் பயன்படுகிறது. மேலும் *ஆனக்கோட்டா* ("யானைக் கோட்டை" என்று பொருள்) என்றும் பெயராக மருவியுள்ளது. இங்கு 86 யானைகள் தங்க வைக்கப்பட்டிருந்தன. ஆனால் தற்போது சுமார் 59 யானைகளே உள்ளன. யானைகள் குருவாயூர் குருவாயூரப்பன் கோயில் பக்தர்களால் வேண்டுதலுக்காக வழங்கப்பட்டவை ஆகும்.  

இது 'யானைகளின் அரண்மனை' என்றும் விவரிக்கப்படுகிறது யானைகள் சிறீ கிருட்டிணருக்கு சேவை செய்வதற்கும், ஆண்டு முழுவதும் நடக்கும் பல விழாக்களில் பங்கேற்பதற்கும் இந்த யானைகள் பயன்படுத்தப்படுகிறது. 82 வயதான இராமச்சந்திரன் என்ற ஒரு வயதான யானை இங்குள்ளது. *கஜபூசை* ( *யானைகளை வணங்குதல்* ) மற்றும் *ஆனயூட்டு* (யானைகளுக்கு உணவளித்தல்) ஆகிய சடங்குகள் விநாயகர் பிரசாதமாக இங்கு அனுசரிக்கப்படுகின்றன. புகழ்பெற்ற யானையான " குருவாயூர் கேசவன் " இங்கு தங்க வைக்கப்பட்டிருந்தது.  

இந்த வளாகத்தில் ஒரு நாலுகெட்டு வீடு ஒன்று உள்ளது. இது பாரம்பரிய செவ்வக வீடான இது மத்தியில் முற்றத்துடன் காணப்படுகிறது. இது புன்னத்தூர் ராஜாவுக்கு சொந்தமானது. இது மோசமாக பராமரிக்கப்பட்டு தற்போது பாகன்களுக்கான (மாவுத்தன்/பாப்பன்) பயிற்சிப் பள்ளியைக் கொண்டுள்ளது  

இந்த வளாகத்தில் சிவன் மற்றும் பகவதிக்கு அர்ப்பணிக்கப்பட்ட ஒரு கோயிலும் உள்ளது. புகழ்பெற்ற மலையாளத் திரைப்படமான " *ஒரு வடக்கன் வீரகாத* " ( மம்மூட்டி நடித்தது) என்ற படத்தின் சில காட்சிகள் இந்த இடத்தில் படமாக்கப்பட்டன. இதை பார்வையிடும் நேரம் காலை 9.00 மணி முதல் மாலை 5.00 மணி வரை. நுழைவுக் கட்டணம் வயது வந்தோருக்கு ரூ .10 மட்டும் பெறப்படுகிறது. வளாகத்திற்குள் புகைப்பட கருவியைப் பயன்படுத்த கூடுதலாக ரூ .25 வசூலிக்கப்படுகிறது. தற்போது புகைப்பட கருவி பயன்பாடு புன்னத்துர் கோட்டையில் அனுமதிக்கப்படுவதில்லை.  

### புன்னத்தூர்கோட்டையில் யானை முகாம்
குருவாயூர் கோயிலிலிருந்து 3 கி.மீ தூரத்தில் புன்னத்தூர் கோட்டையில் யானை முகாம் அமைந்துள்ளது. இந்த யானை முகாமில் 11.5 ஏக்கர் நிலத்தில் 58 யானைகள் உள்ளன. மேலும் அதிக எண்ணிக்கையிலான சிறைமீட்கப்பட்ட யானைகளும் உள்ளன. ஆனால் யானைகளின் நலன் குறித்து நியமிக்கப்பட்ட ஆய்வில் இந்த நடைமுறை இந்திய விலங்குகள் நல வாரியத்தால் விமர்சிக்கப்பட்டுள்ளது. இந்த ஆய்வில் யானைகளுக்கு சிகிச்சையளிப்பதில் பல வெளிப்படையான சிக்கல்கள் இருப்பதையும், அவற்றில் பல நடைமுறைப்படுத்தப்படாத தீர்வு நடவடிக்கைகளையும் பரிந்துரைத்தன.  

## யானைகளைப் பராமரித்தல்
இங்கு ஒவ்வொரு யானைக்கும் மலையாள மொழியில் பாப்பன் (പാപ്പാൻ ) என்று அழைக்கப்படும் மூன்று யானைப் பாகன்கள் உள்ளனர். யானையை சிறிய கற்கள் மற்றும் தேங்காய்களின் நார்கள் ஆகியவற்றைக் கொண்டு உடலைத் தேய்த்து குளிக்க வைப்பதும், பாகன்களின் மிக முக்கியமான கடமையாகும் மழைக்காலத்தில், யானைகள் ஆயுர்வேத புத்துணர்ச்சி சிகிச்சைகளுக்கு உட்படுகின்றன. இதில் மூலிகைகள் சாறுகள் கொண்ட தண்ணீர் போன்றவை அடங்கும். இது மலையாள மொழியில் "சுக சிகிச்சா" என்று அழைக்கப்படுகிறது.
# புற நரம்பு பாதிப்பு



**புற நரம்பு பாதிப்பு** (Peripheral neuropathy) என்பது மூளை மற்றும் முதுகெலும்புப் பகுதி தவிர்த்து உடலில் அமையப்பெற்ற மற்ற பகுதிகளுக்கு தொடர்புடைய நரம்புகளில் ஏற்படும் பாதிப்பை குறிப்பதாகும். இவ்வகையான நரம்புகளின் பாதிப்பினால் உணர்வு மண்டலம், உடல் உருப்புகளின் இயக்கம், முக்கிய சுரப்பிகளின் தடை போன்றவை ஏற்பட்டு உடல் உறுப்புகள் செயல் இழந்து பாதிப்புக்குள்ளாகின்றன. இவ்வகையான நரம்புபாதிப்புகளில் ஒரு கட்டத்தில் ஒன்றுக்கு மேற்பட்ட நரம்புகள் கூட பாதிப்புக்குள்ளாகலாம். இவற்றுள் தன்னியக்க நரம்பு மண்டலம் (Autonomic nervous system), இயக்க நரம்பு மண்டலம் (Motor nerve) மற்றும் உணர்வுத் தொகுதி நரம்பு மண்டலம் போன்ற ஒவ்வொன்றிற்கும் வெவ்வேறு விதமான அறிகுறிகள் காணப்படும்.  

## குப்தப்

## மேற்கோ
## ள்கள்

## மேலும் பார்க்க

- 
-
# கோடம்பாக்கம் தொடருந்து நிலையம்


**கோடம்பாக்கம் தொடருந்து நிலையம்** (*Kodambakkam railway station*, நிலையக் குறியீடு:**MKK**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது.  

இது கோடம்பாக்கம், வடபழனி மற்றும் அசோக் நகர் ஆகிய நகரங்களின் போக்குவரத்துக்கு மிகவும் பயனுள்ளதாக இருக்கிறது. சென்னை எழும்பூர் முதல் காஞ்சிபுரம் வரை புறநகர் இரயில்கள் 1911இல் இயக்கியபோது, இந்த இரயில் நிலையம் இதற்கு முன்பே இருந்தது.  

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.  

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# தொக்கந்தின்சு ஆறு

**டோகாண்டின்ஸ் ஆறு** (*Tocantins River*) என்பது பிரேசிலில் உள்ள ஒரு ஆறு ஆகும். இது நாட்டின் மையத்தின் பாயும் உயிர்நாடிபோன்ற ஆறு ஆகும். டுபி மொழியில், இதன் பெயரின் பொருளானது "தூக்கானின் அலகு" ("டோக்கன்" க்கு தூக்கான் என்ற பொருளும் டி என்பது "அலகு" என்பதைக் குறிக்கிறது). இந்த ஆறு தெற்கிலிருந்து வடக்கு நோக்கி சுமார் 2,450 கி.மீ. வரை பாய்கிறது &nbsp; இது உண்மையில் அமேசான் ஆற்றின் ஒரு கிளை ஆறு அல்ல, ஏனெனில் இதன் நீர் அத்திலாந்திக் பெருங்கடலில் அமேசானுடன் சேர்ந்து பாய்கிறது. இது நான்கு பிரேசிலிய மாநிலங்கள் ( கோயிஸ், டோகாண்டின்ஸ், மாரஞ்ஞோ மற்றும் பாரே ) வழியாகப் பாய்கிறது மேலும் பிரேசிலின் புதியதாக உருவாக்கப்பட்ட ஒரு மாநிலத்துக்கு இதன் பெயர் இடப்பட்டது. இந்த மாநிலமானது 1988 ஆம் ஆண்டில் உருவாக்கப்பட்டது. அதற்கு முன்புவரை இது கோயிஸ் மாநிலத்தின் வடக்குப் பகுதியாக இருந்தது.  

டோகாண்டின்ஸ் ஆறானது தென் அமெரிக்காவின் மிகப்பெரிய தெளிந்த நீர் பாயும் ஆறுகளில் ஒன்றாகும்.  

## ஆற்றின் போக்கு
இந்த ஆறானது பெடரல் மாவட்டத்தின் மேற்கே பைரீனியஸ் என்று அழைக்கப்படும் மலை மாவட்டத்தில் தோன்றுகிறது. ஆனால் அதன் மேற்கு துணை ஆறான அரகுவா ஆறு, செர்ரா டோஸ் கயாபஸின் சரிவுகளில் அதன் தீவிர தெற்கு நீர்பகுதிகளைக் கொண்டுள்ளது. டோகாண்டிஸ் ஆற்றுடன் சங்கமிப்பதற்கு முன்னர் அரகுவியா 1,670 கி.மீ. பாய்கிறது, இதன் அளவு கிட்டத்தட்ட சமமாக இருக்கும். இதன் முக்கிய துணை ஆறான ரியோ தாஸ் மோர்டெஸ் தவிர, அரகுவேயா ஆற்றில் இருபது சிறிய கிளைகள் உள்ளன, இந்த நீர்பரப்பின் வழியாக பல மைல் தொலைவுக்கு தூர கேனோ என்னும் ஒரு வகையான நாட்டுப் படகுகள் செலுத்தப்படுகின்றன.  

டோகண்டிஸ் ஆறுக்குமரான்ஹோ மற்றும் பரணாடிங்கா என்று அழைக்கப்படும் இரண்டு துணை ஆறுகள், அவற்றைச் சுற்றியுள்ள மலைப்பகுதிகளில் இருந்து, குறிப்பாக தெற்கு மற்றும் தென்கிழக்கு பகுதிகளில் ஏராளமான தண்ணீரை கொண்டுவந்து சேர்கின்றன.  

## விலங்குகள்
டொகாண்டின்ஸ் ஆற்றுப் படுகையில் (இதில் அரகுவியா ஆறும் அடங்கும்) அமேசானிய மனாட்டீ, அரகுவேய ஆற்று ஒங்கில் மற்றும் டுகுக்சி போன்ற பல பெரிய நீர்வாழ் பாலூட்டிகளின் இருப்பிடமாக உள்ளது. மேலும் கறுப்பு கெய்மன், கண்கவர் கெய்மன் மற்றும் மஞ்சள் புள்ளி ஆற்று ஆமை போன்ற பெரிய ஊர்வன விலங்குகளும் உள்ளன.  

டொகாண்டின்ஸ் ஆற்றுப் படுகையில் மீன் இனங்களானது அதிக இனவளம் கொண்டவையாக உள்ளன, இருப்பினும் இது அமேசான் படுகை தரத்தைவிட குறைவாகவே உள்ளது. இதில் 175 க்கும் மேற்பட்ட அகணிய உயிரிகள் உட்பட 350 க்கும் மேற்பட்ட மீன் இனங்கள் பதிவு செய்யப்பட்டுள்ளன. சரசிடே (டெட்ராஸ் மற்றும் அதைச்சார்ந்தவை), லோரிகாரிடே (பிளெகோ கேட்ஃபிஷ் மற்றும் அதைச்சார்ந்தவை) மற்றும் ரிவுலிடே (தென் அமெரிக்க கில்லிஃபிஷ்) ஆகியவை மிகுதியான இனங்கள் கொண்ட விலங்கு குடும்பங்கள் ஆகும். பெரும்பாலான விலங்கினங்கள் அமேசானில் தோன்றியவை என்றாலும், சில பரனா ஆறு மற்றும் சாவோ பிரான்சிஸ்கோ ஆறுகளுடனான தொடர்பைக் காட்டுகின்றன. டோகாண்டிஸ் ஆறும் இந்த இரண்டு ஆறுகளும் வெவ்வேறு திசைகளில் பாய்கின்றன, ஆனால் இவை அனைத்திற்கும் ஆதாரமாக பிரேசிலிய பீடபூமியின் ஒரு பிராந்தியத்தில் உள்ளது அங்கு குறைந்த நீர்நிலை அவற்றுக்கிடையே சில பரிமாற்றங்களை அனுமதிக்கிறது. இதில் பல மீன் இனங்கள் உருவாகின்றன, ஆனால் இந்த மீன்கள் வலசை போதல் ஆற்றின் குறுக்கே கட்டப்பட்டுள்ள அணைகளால் தடைசெய்யப்படுகிறது. ஆற்றின் குறுக்கே பிரமாண்டமாக கட்டப்பட்ட டுகுருஸ் அணையால், ஆற்றின் ஒட்டம் மாறியது. இனால் சில சில விலங்கினங்கள் மோசமாக பாதிக்கப்பட்டன. மேலும் ஆற்றின் சில பகுதிகளில் இனப் பன்மையில் கணிசமான குறைவு ஏற்பட்டது.